Beindult a műszív, kirobbant az árfolyam
Sándor Dávid2013.12.23. 18:00
Egészen elképesztő, 43 százalékos szárnyalást könyveltek el a Carmat részvényei, miután a cég által gyártott műszívet sikeresen ültették be egy betegbe a szerdai párizsi műtétje során.
A Carmat gyógyászati segédeszközöket gyárt, ebbe a körbe tartozik az a műszív is, melynek beültetését követően a beteg már két nap után képes volt családtagjaival beszélni. Nagy sikerként könyvelték el a befektetők is ezt a lépést, bár a végső következtetések levonására az elérhető híradások szerint még várni kell. Jelenleg vizsgálják, hogy a műszív valóban alternatívát jelenthet-e a pácienseknek, a cég négy beültetésre kapott lehetőséget, ezeket értékelve hozzák majd meg a végső döntést azzal kapcsolatban.
Az árfolyam 43 százalékos szárnyalása mindenesetre azt sejteti, hogy lehet kakaó ezekben a termékekben, és érdemes lesz még figyelni a céggel kapcsolatos eseményeket is.
A Carmat árfolyama (EUR, EURONEXT)Forrás: Bloomberg, Investor.hu